किशिदा के साथ दिल्ली में गोलगप्पे भी खाए; मोदी को G7 समिट का न्योता दिया
Japanese Prime Minister Fumio Kishida India Visit Update;   हिरोशिमा में होनी वाली G7 समिट और सितंबर में दिल्ली में होने वाली G20 समिट, रूस-यूक्रेन जंग पर भी चर्चा होगी
जापान के प्रधानमंत्री फूमियो किशिदा 2 दिन के भारत दौरे पर नई दिल्ली पहुंचे। यहां उन्होंने राजघाट पहुंच कर महात्मा गांधी को श्रद्धांजलि दी। इसके बाद हैदराबाद हाउस में किशिदा ने प्रधानमंत्री नरेंद्र मोदी से मुलाकात की। मोदी ने PM किशिदा को चंदन से बनी बुद्ध की प्रतिमा गिफ्ट में दी।
मोदी और किशिदा का एक वीडियो भी वायरल हो रहा है। इसमें जापान के प्रधानमंत्री मोदी के साथ लस्सी बनाने वाली मथनी को घुमाते और गोलगप्पे खाते नजर आ रहे हैं। यह वीडियो दिल्ली के बुद्ध जयंती पार्क का है। मोदी और किशिदा ने पार्क घूमा और लकड़ी की बेंच पर बैठकर बातचीत भी की।
किशिदा का भारत में स्वागत
जापानी प्रधानमंत्री किशिदा ने कहा- मैंने आज PM मोदी को हिरोशिमा में होने वाले G-7 समिट के लिए न्योता दिया और उन्होंने इसे स्वीकार कर लिया है। मैं भारत की धरती से आजाद इंडो-पैसिफिक को लेकर अपना विजन साझा करूंगा।
PM मोदी ने कहा- मैं PM किशिदा का भारत में स्वागत करता हूं। मेरी उनसे पिछले एक साल में कई बार मुलाकात हुई है। इस दौरान मुझे हमेशा दोनों देशों के बीच संबंध को लेकर पॉजिटिविटी महसूस हुई। आज मैंने उनसे हमारे G-20 अध्यक्षता की प्राथमिकताओं के बारे में बात की। हमारा लक्ष्य सभी को साथ लेकर चलना है।
वैश्विक समस्याओं से निपटने पर चर्चा होगी 
इस साल जापान G7 और भारत G20 की अध्यक्षता कर रहा है। जापानी प्रधानमंत्री की यात्रा से दोनों देशों को G20 और G7 के बीच सहयोग लाने का मौका मिलेगा। दोनों लीडर्स इस बारे में चर्चा कर सकते हैं कि कैसे फूड एंड हेल्थ सिक्योरिटी, एनर्जी ट्रांजिशन और इकोनॉमिक सिक्योरिटी पर G20 और G7 देश एक साथ काम कर सकते हैं।
2022 में 3 बार हुई थी मोदी और किशिदा की मुलाकात
ये खबर भी पढ़ें...
मोदी का मिशन जापान:PM बोले- मुझे मक्खन पर नहीं, पत्थर पर लकीर बनाने में मजा आता है; चीन के खिलाफ नया ग्रुप
जापान के टोक्यो में प्रवासी भारतीयों को संबोधित करते हुए PM मोदी ने कहा- साथियों, मेरा जो लालन-पालन हुआ है, जो संस्कार मुझे मिले हैं और जिन-जिन लोगों ने मुझे गढ़ा है, उसके कारण मेरी भी एक आदत बन गई है। मुझे मक्खन पर लकीर खींचने में मजा नहीं आता। मैं पत्थर पर लकीर खींचता हूं। सवाल मोदी का नहीं है। पढ़ें पूरी खबर...